CELEX: 52021PC0145
Language: sl
Date: 2021-03-26
Title: Predlog SKLEP SVETA o stališču, ki se v imenu Evropske unije zastopa v Skupnem odboru za ekološke proizvode, ustanovljenem s Sporazumom med Evropsko unijo in Republiko Čile o trgovini z ekološkimi proizvodi, v zvezi s sprejetjem njegovega poslovnika

EVROPSKA KOMISIJA
            Bruselj, 26.3.2021
            COM(2021) 145 final
            2021/0072(NLE)
            Predlog
            SKLEP SVETA 
            o stališču, ki se v imenu Evropske unije zastopa v Skupnem odboru za ekološke proizvode, ustanovljenem s Sporazumom med Evropsko unijo in Republiko Čile o trgovini z ekološkimi proizvodi, v zvezi s sprejetjem njegovega poslovnika
            
               
         
         
            
               OBRAZLOŽITVENI MEMORANDUM
            
            
            
               1.PREDMET UREJANJA PREDLOGA
            
            
               Ta predlog se nanaša na sklep o stališču, ki se v imenu Unije zastopa v Skupnem odboru za ekološke proizvode (v nadaljnjem besedilu: Skupni odbor), ustanovljenem s Sporazumom med Evropsko unijo na eni ter Republiko Čile na drugi strani, v zvezi s predvidenim sprejetjem njegovega poslovnika (v nadaljnjem besedilu: poslovnik). 
            
            
               2.OZADJE PREDLOGA 
            
            
               2.1 Sporazum med EU in Republiko Čile o trgovini z ekološkimi proizvodi
            
            
               
                  S Sporazumom med Evropsko unijo in Republiko Čile o trgovini z ekološkimi proizvodi se ustanovi Skupni odbor.
               
               
                  S tem aktom se določi poslovnik navedenega odbora. Pravična in jasna pravila bodo omogočila uspešne razprave v okviru Skupnega odbora EU-Čile za ekološke proizvode.
               
            
            
               •Skladnost z veljavnimi predpisi s področja zadevne politike
            
            
               
                  Tokrat je bil med trgovinskimi partnerji za ekološke proizvode prvič ustanovljen Skupni odbor, v drugih mednarodnih trgovinskih sporazumih pa je to stalna praksa. Sporazum med EU in Čilom je prvi mednarodni sporazum o trgovini z ekološkimi proizvodi.
               
            
            
               •Skladnost z drugimi politikami Unije
            
            
               3.PRAVNA PODLAGA, SUBSIDIARNOST IN SORAZMERNOST
            
            
               4.•Pravna podlaga
            
            
               Sporazum je bil v skladu s Sklepom Sveta (EU) 2017/436
                  1
                podpisan 27. aprila 2017, v skladu s Sklepom Sveta (EU) 2017/2307
                  2
                o sklenitvi Sporazuma pa je bil Sporazum odobren in je začel veljati 1. januarja 2018
                  3
               . 
            
            
               4.1.Postopkovna pravna podlaga
            
            
               4.1.1.Načela
            
            
               Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vpliva[jo] na vsebino ureditve, ki jo [sprejme] zakonodajalec Unije“
                  4
               .
            
            
               4.1.2.Uporaba v obravnavanem primeru
            
         
         
            
               Skupni odbor je organ, ustanovljen s sporazumom, in sicer Sporazumom med Evropsko unijo in Republiko Čile o trgovini z ekološkimi proizvodi.
            
            
               Akt, k sprejetju katerega je pozvan Skupni odbor, je akt s pravnim učinkom. Predvideni akt bo zavezujoč v mednarodnem pravu v skladu s členom 8 Sporazuma med Evropsko unijo in Republiko Čile o trgovini z ekološkimi proizvodi.
            
            
               Predvideni akt ne dopolnjuje ali spreminja institucionalnega okvira Sporazuma.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep po členu 218(9) PDEU je odvisna predvsem od cilja in vsebine predvidenega akta, glede katerega naj bi se v imenu Unije zastopalo stališče. Če ima predvideni akt dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Cilji in elementi predvidenega akta spadajo na področje skupne trgovinske politike. Ti elementi predvidenega akta so neločljivo povezani, ne da bi bil kateri v razmerju do drugih postranski.
            
            
               Materialna pravna podlaga za predlagani sklep zato obsega naslednje določbe: člen 207 PDEU.
            
            
               4.3.Zaključek
            
            
               Pravna podlaga predlaganega sklepa bi moral biti člen 207 PDEU v povezavi s členom 218(9) PDEU.
            
            
               5.OBJAVA PREDVIDENEGA AKTA
            
            
               Ni relevantno.
            
            
            
               2021/0072 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v Skupnem odboru za ekološke proizvode, ustanovljenem s Sporazumom med Evropsko unijo in Republiko Čile o trgovini z ekološkimi proizvodi, v zvezi s sprejetjem njegovega poslovnika
            
            
               SVET EVROPSKE UNIJE JE –
            
         
         
            
               ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Unija je Sporazum med Evropsko unijo in Republiko Čile o trgovini z ekološkimi proizvodi (v nadaljnjem besedilu: Sporazum) sklenila s Sklepom Sveta (EU) 2017/2307
                  5
               , veljati pa je začel 1. januarja 2018.
            
            
               (2)S členom 8 Sporazuma se ustanovi Skupni odbor za ekološke proizvode (v nadaljnjem besedilu: Skupni odbor), ki upravlja Sporazum ter sprejema odločitve glede njegovega izvajanja in dobrega delovanja.
            
            
               (3)V skladu s členom 8(5) Sporazuma Skupni odbor sprejme svoj poslovnik.
            
            
               (4)Da se zagotovi ustrezno izvajanje Sporazuma, bi bilo treba sprejeti poslovnik Skupnega odbora.
            
            
               (5)Primerno je, da se določi stališče, ki se v imenu Unije zastopa v Skupnem odboru glede njegovega poslovnika, saj bo ta za Unijo zavezujoč –
            
            
               SPREJEL NASLEDNJI SKLEP: 
            
            
               Člen 1
            
            
               Stališče, ki se v imenu Unije zastopa v Skupnem odboru za ekološke proizvode, ustanovljenem s Sporazumom med Evropsko unijo in Republiko Čile o trgovini z ekološkimi proizvodi, v zvezi s sprejetjem njegovega poslovnika, temelji na osnutku sklepa navedenega skupnega odbora v skladu s Prilogo k temu sklepu.
            
            
               Člen 2
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
               
                     Predsednik
               
               
                     
               
            
         
         
            
                  
                     (1)
                  
                        UL L 67, 14.3.2017, str. 33.
               
               
                  
                     (2)
                  
                        UL L 331, 14.12.2017, str. 1.
               
               
                  
                     (3)
                  
                        UL L 331, 14.12.2017, str. 4.
               
               
                  
                     (4)
                  
                        Sodba Sodišča z dne 7. oktobra 2014, Nemčija/Svet, C-399/12, ECLI:EU:C:2014:2258, točke 61 do 64.
               
               
                  
                     (5)
                  
                        Sklep Sveta (EU) 2017/2307 z dne 9. oktobra 2017 o sklenitvi Sporazuma med Evropsko unijo in Republiko Čile o trgovini z ekološkimi proizvodi (UL L 331,                14.12.2017, str. 1).
               
            
      
    ---documentbreak--- 
      
         
               EVROPSKA KOMISIJA
            Bruselj, 26.3.2021
            COM(2021) 145 final
            PRILOGA 
            k
            Predlogu Sklepa Sveta
            o stališču, ki se v imenu Evropske unije zastopa v Skupnem odboru za ekološke proizvode, ustanovljenem s Sporazumom med Evropsko unijo in Republiko Čile o trgovini z ekološkimi proizvodi, v zvezi s sprejetjem njegovega poslovnika
            
               
         
         
            
               Priloga
            
            
               SKLEP št. 1 Skupnega odbora za ekološke proizvode 
            
            
               z dne … 2021
            
            
               o sprejetju poslovnika
            
            
               SKUPNI ODBOR ZA EKOLOŠKE PROIZVODE JE –
            
            
               ob upoštevanju Sporazuma med Evropsko unijo in Republiko Čile o trgovini z ekološkimi proizvodi
                  1
                (v nadaljnjem besedilu: Sporazum) in zlasti člena 8 Sporazuma,
            
            
               ob upoštevanju naslednjega:
            
            
               (1)V skladu s členom 8(5) Sporazuma Skupni odbor za ekološke proizvode sprejme svoj poslovnik.
            
            
               (2)Zato bi bilo treba poslovnik sprejeti –
            
            
            
               SPREJEL NASLEDNJI SKLEP:
            
            
            
               POSLOVNIK SKUPNEGA ODBORA ZA EKOLOŠKE PROIZVODE
            
            
               Člen 1
            
            
               Sestava in predsedstvo
            
            
            
               1.Skupni odbor za ekološke proizvode (v nadaljnjem besedilu: Skupni odbor), ustanovljen v skladu s členom 8 Sporazuma med Evropsko unijo (v nadaljnjem besedilu: EU) in Republiko Čile (v nadaljnjem besedilu: Čile), opravlja svoje naloge, kot je določeno v členu 8(3) Sporazuma.
            
            
               2.Skupni odbor ima dva sopredsednika, in sicer enega iz EU in enega iz Čila.
            
            
               3.Vsak sopredsednik lahko vse funkcije sopredsednika ali katero koli od njih prenese na imenovanega namestnika, pri čemer se vsa nadaljnja sklicevanja na sopredsednika enako nanašajo na imenovanega namestnika.
            
         
         
            
               4.Vsak sopredsednik določi osebo, ki bo opravljala naloge kontaktne osebe za vse zadeve, povezane s Skupnim odborom. Kontaktni osebi, ki ju določita sopredsednika, sta soodgovorni za naloge sekretariata Skupnega odbora.
            
            
               Člen 2
            
            
               Sestanki
            
            
               Skupni odbor se sestaja enkrat letno, in sicer osebno, izmenično v EU in Čilu, ali elektronsko prek videokonference ali telekonference. Pogodbenici se skupaj dogovorita o kraju in načinu sestajanja, vendar najpozneje 90 dni po predložitvi zahtevka katere koli od njiju.
            
            
               Člen 3
            
            
               Sekretariat
            
            
               Uradnik Evropske komisije in uradnik sekretariata za mednarodne gospodarske odnose Čila skupaj delujeta kot sekretariata Skupnega odbora.
            
            
               Člen 4
            
            
               Korespondenca
            
            
               1.Kopija vsakršne korespondence v zvezi s Skupnim odborom se pošlje obema sekretariatoma.
            
            
               2.Korespondenca je lahko v kateri koli pisni obliki, vključno z elektronsko pošto.
            
            
               Člen 5
            
            
               Dnevni red sestankov
            
            
               1.Sekretariata pred vsakim sestankom pripravita osnutek dnevnega reda. Osnutek dnevnega reda vključuje katero koli točko, ki je zajeta s členom 8(3) Sporazuma. Osnutek dnevnega reda se sopredsednikoma pošlje najpozneje 20 delovnih dni pred začetkom sestanka.
            
            
               2.Končna različica dnevnega reda se sopredsednikoma pošlje vsaj pet delovnih dni pred začetkom sestanka.
            
            
               3.Sopredsednika na začetku vsakega sestanka soglasno sprejmeta dnevni red. Poleg točk, ki so že na dnevnem redu, se nanj lahko uvrstijo tudi druge točke, če se sopredsednika s tem strinjata.
            
            
               Člen 6
            
            
               Sprememba Priloge I ali Priloge II k Sporazumu
            
            
               1.Vsaka pogodbenica lahko zahteva, da se na seznamu izdelkov iz Priloge I ali Priloge II k Sporazumu izdelki dodajo, odstranijo ali posodobijo.
            
            
               2.Taka zahteva se sopredsednikoma pošlje vsaj 10 delovnih dni pred začetkom sestanka.
            
         
         
            
               3.Zahteva vključuje popolno dokumentacijo, ki vsebuje glavne argumente za dodajanje, odstranitev ali posodobitev izdelkov na seznamu.
            
            
               4.Vsaka pogodbenica preuči zahtevo druge pogodbenice, ob upoštevanju svojih zakonskih zahtev in postopkov.
            
            
               Člen 7
            
            
               Sklepi in priporočila
            
            
               1.Skupni odbor lahko sprejema priporočila in sklepe s soglasjem, kot je določeno v členu 8(5) Sporazuma.
            
            
               2.Skupni odbor sprejme sklep o spremembi Priloge I ali Priloge II k Sporazumu v skladu s členom 8(3)(b) Sporazuma, če je druga pogodbenica priznala enakovrednost.
            
            
               3.Priporočila Skupnega odbora za pregled Sporazuma v smislu člena 11(2) Sporazuma se naslovijo na pogodbenici in vsebujejo podpisa sopredsednikov.
            
            
               Člen 8
            
            
               Zapisnik
            
            
               1.Sekretariata pripravita osnutek zapisnika vsakega sestanka v 30 dneh po koncu sestanka. V osnutku zapisnika so navedena priporočila in/ali sprejete odločitve ter vsi ostali zaključki.
            
            
               2.Obe pogodbenici pisno potrdita zapisnik v 60 dneh od sestanka ali do katerega koli drugega datuma, če se o njem dogovorita. Po potrditvi sopredsednika podpišeta dva izvirnika zapisnika. Vsak sopredsednik hrani en izvirnik zapisnika.
            
            
               Člen 9
            
            
               Stroški
            
            
               1.Vsaka pogodbenica krije svoje stroške, nastale zaradi udeležbe na sestankih Skupnega odbora.
            
            
               2.Stroške, povezane z organizacijo sestankov in razmnoževanjem dokumentov, krije pogodbenica, ki gosti sestanek.
            
            
               Člen 10
            
            
               Obveščanje javnosti in zaupnost
            
            
               1.Posvetovanja Skupnega odbora so zaupna.
            
            
               2.Če sopredsednika ne skleneta drugače, sestanki Skupnega odbora niso javni.
            
            
               3.Če pogodbenica predloži informacije, ki se v skladu z njenimi zakoni štejejo za zaupne, druga pogodbenica navedene informacije obravnava kot zaupne, kot je določeno v členu 10 Sporazuma.
            
         
         
            
               4.Vsaka pogodbenica se lahko odloči za objavo sklepov in priporočil Skupnega odbora v svojem uradnem listu.
            
         
         
            
                  
                     (1)
                  
                        UL L 331, 14.12.2017, str. 4.